P6_TA(2005)0192

Jegyzőkönyv az EK-Elefántcsontpart halászati megállapodáshoz ( 2004. július 1- 2007. június 30.) *

Az Európai Parlament jogalkotási állásfoglalása az Európai Gazdasági Közösség és az Elefántcsontparti Köztársaság közötti, az elefántcsontparti nyílttengeri halászatról szóló megállapodásban szereplő, a halászati lehetőségeket és a pénzügyi hozzájárulást a 2004. július 1-jétől 2007. június 30-ig terjedő időszakra vonatkozóan meghatározó jegyzőkönyv elfogadásáról szóló tanácsi rendeletre irányuló javaslatról (COM(2004)0619 - C6-0138/2004 - 2004/0211(CNS))

(Konzultációs eljárás)

Az Európai Parlament,

- tekintettel a Tanács rendeletére irányuló javaslatra (COM(2004)0619) [1],

- tekintettel az EK-Szerződés 37. cikkére és 300. cikke (2) bekezdésére,

- tekintettel az EK-Szerződés 300. cikke (3) bekezdése első albekezdésére, melynek megfelelően a Tanács konzultált a Parlamenttel (C6-0138/2004),

- tekintettel eljárási szabályzata 51. cikkére és 83. cikke (7) bekezdésére,

- tekintettel a Halászati Bizottság jelentésére, valamint a Költségvetési Bizottság és a Fejlesztési Bizottság véleményeire (A6-0114/2005),

1. jóváhagyja a Tanács rendeletére irányuló javaslatot módosított formájában és jóváhagyja a jegyzőkönyv elfogadását;

2. utasítja elnökét, hogy továbbítsa az álláspontját a Tanácsnak és a Bizottságnak, valamint a tagállamok és az Elefántcsontparti Köztársaság kormányainak és parlamentjeinek.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(3a) preambulumbekezdés (új)

| (3a) Fontos az Európai Parlamenttel közölt információk javítása; a Bizottság ezért a megállapodás végrehajtásáról éves jelentést készít; |

2. módosítás

(4a) preambulumbekezdés (új)

| (4a) Az EU halászati érdekeinek védelmét össze kell hangolni a halászati erőforrások gazdasági, társadalmi és környezetvédelmi szempontból fenntartható kezelésével, valamint a halászatból élő partmenti lakosság fenntartható fejlődésével. |

3. módosítás

(4b) preambulumbekezdés (új)

| (4b) A Bizottságnak folytatnia kell az Elefántcsontparttal kötött megállapodás fenntartható jellegével kapcsolatos hatástanulmányait. |

4. módosítás

(4c) preambulumbekezdés (új)

| (4c) Fel kell lépni a helyi közösség hagyományos formájú egyesületeken alapuló szervezetei bevonásának ösztönzése érdekében, és kellő figyelmet kell fordítani a nők által a halászati termékek feldolgozása és értékesítése során betöltött szerepre. |

5. módosítás

(4d) preambulumbekezdés (új)

| (4d) Az első évet követően értékelni kell a megállapodás alkalmazását |

6. módosítás

(4e) preambulumbekezdés (új)

| (4e) Biztosítani kell a megfelelő forrásokat ahhoz, hogy a jelen megállapodásban foglalt feltételek teljesíthetők legyenek. |

7. módosítás

3a. cikk (új)

| 3a. cikk A jegyzőkönyv érvényességének utolsó évében, és még az azt megújító másik megállapodás megkötését megelőzően, a Bizottság az Európai Parlament és a Tanács elé terjeszt egy, a megállapodás alkalmazásáról és végrehajtási körülményeiről szóló jelentést. |

8. módosítás

3b. cikk (új)

| 3b. cikk A 3a. cikkben említett jelentés alapján, és az Európai Parlamenttel való konzultációt követően a Tanács szükség esetén megbízza a Bizottságot egy új jegyzőkönyv elfogadása céljából történő tárgyalások lefolytatására. |

9. módosítás

3c. cikk (új)

| 3c. cikk A Bizottság az Európai Parlament és a Tanács részére évente továbbítja a jegyzőkönyv 4. cikke (2) bekezdése értelmében az elefántcsontparti hatóságok által a célirányos fellépésekről benyújtott jelentést. |

[1] A Hivatalos Lapban még nem tették közzé.

--------------------------------------------------